OzLabs/hebrew-wiki-articles huggingface dataset:
רוטב בורדלז

רוטב בורדלז או רוטב בורדו (בצרפתית: Sauce Bordelaise) הוא רוטב עיקרי במטבח הצרפתי. הרוטב, המבוסס על יין אדום יבש, קרוי על שם אזור בורדו שבצרפת בו מיוצרים היינות הנחשבים לטובים בצרפת. הרוטב עשוי מיין אדום שצומצם (בושל עד לאידוי המים שבו) עם מח עצמות, בצלצלי פנינה ורוטב חום המכונה דמי גלאס.

רוטב זה מהווה מרכיב עיקרי גם במטבח הקריאולי של ניו אורלינס, אולם בגרסת ניו אורלינס הרוטב מתבסס על רסק של שום במקום על יין אדום. רסק זה מבושל עם מח העצמות ודמי גלאס. בגרסה אחרת הנפוצה בניו אורלינז הרוטב נעשה מחמאה, שמן זית ובצל ירוק, פטרוזיליה ושום - כאשר גרסה זו מוגשת כרוטב לאסקרגו (שבלולים) המכונים "אסקרגו בורדלז".

==קישורים חיצוניים==
* [http://www.matkonim.net/forum/2004/viewmsg.asp?msg=22196 מתכון לרוטב בורדלז] באתר מתכונים.נט
* [http://food.nana.co.il/recipe/?recipeid=3666 מתכון לרוטב בורדלז] באתר נענע
* [http://img.tapuz.co.il/forums/2621319.doc מתכון לרוטב בורדלז] של השף ליאון אלקלעי

בורדלז
קטגוריה:בורדו
מרסל פניול

קברו של מרסל פול פניול
מרסל פול פניול (בצרפתית: Marcel Pagnol; 28 בפברואר 1895 – 18 באפריל 1974) היה סופר, מחזאי ובמאי קולנוע צרפתי. מבחינה קולנועית, נחשבים סרטיו לאבן הפינה של הקולנוע המודרני. יצירותיו מתמקדות לרוב בחיי הכפר שבצרפת.

==ביוגרפיה==

פניול נולד ביישוב אובניה במחוז בוש די רון בדרומה של צרפת, לאחר מכן עבר למרסיי וכאשר מלאו לו 15 כתב את מחזהו הראשון עבור קבוצת קטנה של תלמידי חוג דרמה בעירו.

לאחר שלמד באוניברסיטה, התחיל ללמד אנגלית בבית ספר. עם השנים הבין שייעודו בחיים הוא לכתוב מחזות.
הראשונים מבין מחזותיו "סוחרי התהילה" (1924), "ג'אז" (1926) ו"טופז" (1928) זכו להצלחה רבה ופניול זכה לשבחים רבים על כתיבתו. את התפקיד הראשי של טופז שיחקו שחקנים כמו ג'נו טורז, אישטוואן אגרי או גיולה בנקו. 

בהמשך דרכו כמחזאי כתב עשרות מחזות. הבולטים מביניהם – "מריוס" (1929), "פאני" (1931) ו"סיזאר" (1936) – זכו להצלחה גדולה ולשבחים רבים. בזכות מחזות אלה הפך פניול אהוד ומאוד פופולרי בצרפת.

בשנת 1930, פנה פניול גם לעולם הקולנוע והתחיל לעבד את מחזותיו לסרטי קולנוע, את חלקם אף הפיק וביים. בזכות הצלחתם של הסרטים זכה פניול בכסף רב אותו ניצל להקמת אולפני קולנוע פרטיים במרסיי, העיר בה גדל. באולפנים אלו השתמש ברוב סרטיו. 

בשנות ה-50 פניול שינה כיוון בחייו והתחיל לעסוק בספרות: כתב רומנים, ספרי זיכרונות ואוטוביוגרפיה.

==ספריו==
* מי הגבעות, רומן, חלק ראשון: ז'אן דה פלורט, חלק שני: מאנון, תרגם אביטל ענבר, הוצאת מסדה, 1987.
* התהילה של אבי, החלק הראשון מספרו "זכרונות ילדות", תרגם ניר רצ'קובסקי, ידיעות ספרים, 2012.
* הטירה של אמי, החלק השני של הנ"ל, תרגם ניר רצ'קובסקי, ידיעות ספרים, 2012.

==קישורים חיצוניים==

* 

* תלמה אדמון, [http://www.nrg.co.il/online/47/ART2/397/923.html?hp=47&cat=310 מפתח לילדות מאושרת: מרסל פניול ממשיך את סיפור חייו], באתר nrg מעריב, 23 באוגוסט 2012
* 
* 

קטגוריה:סופרים צרפתים
קטגוריה:במאי קולנוע צרפתים
קטגוריה:מחזאים צרפתים
קטגוריה:כותבי זיכרונות
קטגוריה:חברי האקדמיה הצרפתית
קטגוריה:צרפתים שנולדו ב-1895
קטגוריה:צרפתים שנפטרו ב-1974
טריוויאלי (מתמטיקה)

במתמטיקה, המונח טריוויאלי מתאר עצם מופשט חסר ייחוד, שקיומו מובן מאליו, ומשום כך אין מוצאים בו עניין. בהקשרים שונים, עשויים להתייחס לפתרון <math>y=0</math> כאל "פתרון טריוויאלי" של משוואה דיפרנציאלית הומוגנית, לקבוצה הריקה כאל "תת קבוצה טריוויאלית", לתת-חבורה הכוללת את איבר היחידה בלבד כאל "תת חבורה טריוויאלית", לטופולוגיה הטריוויאלית כאל "טופולוגיה טריוויאלית", וכן הלאה.

מקורה של המלה "טריוויאלי", שחדרה לאנגלית בסוף ימי הביניים, בשלוש האמנויות שהרכיבו את הטריוויום - החטיבה הנמוכה מבין שבע האמנויות החופשיות שנלמדו באוניברסיטאות בימי הביניים – דקדוק, רטוריקה ולוגיקה.

בהשאלה, משתמשים במלה כדי לסמן טיעון שהוא מובן מאליו (או לכל-הפחות אמור להיות כזה), ולכן אין צורך לנסח אותו במפורש. למשל, הוכחה באינדוקציה של האי-שוויון <math>n^2<3^n</math> עשויה להיפתח בהצהרה הבאה: "המקרה <math>n=1</math> טריוויאלי. כעת נניח שהטענה נכונה עבור <math>n\geq 1</math>, ונוכיח אותה עבור <math>n+1</math>". במשמעות זו, השימוש במושג סובייקטיבי, ותלוי במידת השליטה במתמטיקה של אומרו ושל שומעו. לדוגמה, מבחינתו של בעל ידע בסיסי בחשבון אינפיניטסימלי הטענה:
<math display="block">\int_c^c f(x)\, dx = 0</math>
היא טענה טריוויאלית, ואילו מבחינתו של מי שטרם פגש את מושג האינטגרל, זו טענה שכלל אינו מסוגל להבינה. על כן לשימוש בביטוי "טריוויאלי" במובן זה אין לרוב משמעות מתמטית פורמלית, והשימוש בו הוא יחסי להקשר.

==ראו גם==
*מקרה מנוון

==קישורים חיצוניים==
* 

קטגוריה:מושגים במתמטיקה
מכבי עירוני נתיבות

מכבי עירוני נתיבות היא קבוצת כדורגל ישראלית מהעיר נתיבות, המשחקת בליגה ב' דרום ב'. הקבוצה מארחת באצטדיון נתיבות המכיל 3,250 מקומות ישיבה.

== היסטוריה ==
סמל הקבוצה עד 2022
הקבוצה נוסדה בשנת 2002. לאחר שקבוצת הפועל נתיבות (ששיחקה בליגה א' בשנות ה-50) התפרקה סופית בשנת 2001. בסיום עונת העפילה לראשונה בתולדותיה לליגה ב'. בתום עונת העפילה הקבוצה לראשונה לליגה א'.

בעונת (בהדרכת המאמן אהוד כחילה) הייתה הקבוצה על סף העפלה לליגה הלאומית, אך בעקבות הפסד למכבי באר שבע סיימה במקום השני. באותה עונה הגיעה הקבוצה עד סיבוב ט' של גביע המדינה, בו הוגרלה נגד הפועל עכו מליגה הלאומית. המשחק נערך בנתיבות לעיני 5000 אוהדים והסתיים בתוצאה 0-3 להפועל עכו.

בעונת הגיעה הקבוצה עד סיבוב ח' של גביע המדינה, בו הפסידה 0–1 להפועל באר שבע משער של מאור מליקסון לקראת סיום המשחק. בעונת הקבוצה הגיעה בפעם השנייה ברציפות לסיבוב ח' והפסידה 0–1 לסקציה נס ציונה מהליגה הלאומית.

בסיום עונת 2011/12 סיימה הקבוצה במקום ה-14 שאילץ אותה להתמודד במשחק מבחן מול הפועל אזור מליגה ב' כדי להישאר בליגה א'. אזור ניצחה את נתיבות 0–1, הורידה אותה לליגה ב' ועלתה במקומה לליגה א'. בכך נפרדה מכבי עירוני נתיבות מליגה א' וירדה חזרה לליגה ב' לאחר 5 שנים.

לאחר מספר ניסיונות לעלות בחזרה לליגה א', הגיעה הקבוצה בתום עונת 2016/2017 למשחקי המבחן להישארות בליגה ב' ונחלצה בזכות ניצחון מול בית"ר יבנה.

בעונת 2021/2022 הגיעה הקבוצה לפלייאוף ממנו מגיעים לליגה א׳ אך הודחה בגמר המחוזות בבעיטות הכרעה לקבוצה מכבי עמישב פתח תקווה

לקראת עונת 2022/2023 מונה אוהד יוסף למאמן הקבוצה, אולם כחודש לאחר המינוי התפטר יוסף מתפקידו. במקומו מונה סתיו אלימלך, אשר פוטר בהמשך עקב חוסר שביעות רצונה של ההנהלה מתוצאות הקבוצה, על אף מיקומה אשר דאז אשר הוביל לפלייאוף העלייה. במקומו של אלימלך כמאמן הקבוצה מונה מוטי עטר.

==שחקני עבר==
* אבי מלכה
* עאטף אבו בילאל
* אורן פחימה
* אלירן זראי
* איציק פרץ
* אייל עבד

==קישורים חיצוניים==
* 
* 

==הערות שוליים==

קטגוריה:קבוצות כדורגל ישראליות
נתיבות
קטגוריה:נתיבות: ספורט
קטגוריה:קבוצות כדורגל שהוקמו ב-2002
כנסיית יוחנן המטביל (ירושלים)

חזית הכנסייה, 2014
כנסיית יוחנן המטביל בירושלים, היא כנסייה יוונית-אורתודוקסית קטנה ברובע הנוצרי. הכנסייה מצויה בדרום הרובע הנוצרי בפינת רחוב הנוצרים ורחוב דוד (רחוב השוק) והכניסה אליה היא מתוך שער בין החנויות בקצה הדרומי של רחוב הנוצרים. חלק מהכנסייה מתוארך לתקופה הביזנטית והיא מהכנסיות הקדומות ביותר בעיר העתיקה. הכנסייה קרויה על שמו של יוחנן המטביל ומכונה גם פרודרומוס, כינויו של יוחנן המטביל בשפה היוונית.

מתחת לרצפת הכנסייה מצויה קריפטה אליה יורדים בגרם מדרגות צדדי, בקריפטה מצויים שרידי כנסייה מהתקופה הביזנטית (המאות ה-4 - ה-6 לספירת הנוצרים) או הצלבנית מהמאה ה-11 (יש חוקרים שרואים בשרידים מבנה רומי מתקופת אליה קפיטולינה). בתקופה הצלבנית הייתה הכנסייה ברשותו של מסדר ההוספיטלרים אשר אימץ את יוחנן המטביל כפטרונו. גם לאחר קרב קרני חיטין אשר בו איבדו הצלבנים את אחיזתם בארץ ישראל בכלל ובירושלים בפרט, נשארו מספר נזירים על מנת להשגיח על הכנסייה. 

הכנסייה חרבה בשנת 1244 ושוקמה מחדש בשנת 1842. אז גם הוקמה כנסייה חדשה יותר המצויה מעל הכנסייה הקדומה. בבניין הכנסייה החדשה יותר מצויות בשימוש משני אבנים מתקופות קדומות. כמו כן מצויה בכנסייה החדשה עצם המיוחסת לגולגולתו של יוחנן המטביל. אחד מקדושי הכנסייה הוא סנט פאנאיוקיס שהגיע לירושלים בשנת 1820 בבגדים מסורתיים יוונים, נכלא על ידי העות'מאנים במצודה והוצא להורג. עצמותיו שמורות בכנסייה. בכנסייה איקונוסטאזיס מפואר שהוא בין הארוכים ביותר בארץ.

הכנסייה מצויה ברשותה של הפטריאכיה היוונית-אורתודוקסית. והיא מצויה בתוך חצר. בחצר יש עץ הדר ובור מים. על חוליית הבור מצויה כתובת קדומה בשפה היוונית.

== קישורים חיצוניים ==

*[https://web.archive.org/web/20070418201814/http://www.christusrex.org/www2/baram/B-st-john.html אתר הכנסייה בעיר העתיקה]

יוחנן המטביל
קטגוריה:ירושלים: מבנים
קטגוריה:מבנים עתיקים
קטגוריה:העיר העתיקה: אתרים ארכאולוגיים
יוחנן המטביל
קטגוריה:התקופה העות'מאנית: כנסיות ומנזרים
צלקנית

צלקנית (שם מדעי: Carpobrotus, באנגלית pigface) היא סוג של צמח סוקולנטי בעל עמידות גבוהה ליובש עונתי, קרקע דלה ורסס ים. הסוג "צלקנית" כולל כ-20 מינים, שמוצאם של רובם הוא דרום אפריקה, אך קיימים גם מינים שמקורם באוסטרליה ובדרום אמריקה. הסוג רגיש לקרקע כבדה או בוצית. מקור השם המדעי carpobrotus הוא ביוונית, ומשמעותו "פרי אכיל". בארץ גם קיים שם עממי, "אהל האצבעות".

== תיאור ==
עלי הצלקנית בשרניים מאוד, בעלי חתך משולש ומסתיימים בחוד. הצלקנית משתרעת על פני הקרקע, כשבכל התפצלות קיים אגד שורשים. פרחיה גדולים, אופקיים וצורתם כצורת כתר. הפרחים בעלי דמיון מסוים לפרחי חרצית, אלא שעלי הכותרת של הצלקנית זקורים יותר. צבעה שונה ממין למין - לבן, כתום, צהוב או סגול.

לפירות צורה אליפטית, כשבקצם פיטמה, וגודלם כשני סנטימטרים.

== שימושים ==
בזכות עמידותם הרבה של מיני הצלקנית, דרישותיהם הצנועות מהקרקע ועמידותם בתנאי יובש, בצלקנית משתמשים לעיגון חוליות ומדרונות בשולי דרכים. בגננות נוי משמשת הצלקנית לכיסוי שטחים שאינם מיועדים לדריכה. בגינות רבות משמשת הצלקנית כצמח כיסוי קל מאוד לתחזוקה. את הצלקנית ניתן להרבות על ידי ייחורים (יש לכלול אגד שורשים בכל יחור), השרשה (גבעול צלקנית במים יפתח שורשים תוך מספר שבועות) או על ידי זרעים.
צלקנית נאכלת (אהל האצבעות)

בנוסף, מיני הצלקנית משמשים למאכל. כשהם בשלים, פירות הצלקנית ראויים למאכל. לפרי הבשל גוון צהוב והוא מפיץ ריח עז. לחלק ממיני הצלקנית טעם מר ולא נעים, אך הם ראויים למאכל. למין Carpobrtus deliciosus טעם מתוק. את עלי הצלקנית אוכלים צבים. הם טובים למאכל אדם לאחר בישול. בעבר השתמשו מלחים בעלי הצלקנית כתרופה לצפדינה. ילידי אוסטרליה השתמשו בעלים צלויים כתחליף למלח.

בצלקנית משתמשים גם לצרכים רפואיים. מיץ העלים מכווץ כלי דם ובעל יכולת חיטוי מסוימת והרגעה מקומית, ועל כן ניתן להיעזר בו בצורתו הגולמית על פצעים פתוחים, כוויות, פריחה, מחלות עור כרוניות מסוימות ועקיצות. בנוסף, ניתן להשתמש במיץ העלים להקלה במצב של שלשול, ולגרגור להקלה בדלקת גרון. מתקיימים מחקרים להפקת תרופה מסחרית ממיצוי העלים.

== בישראל ==
בישראל גדלים מספר מינים שיובאו מדרום אפריקה, שזכו לשם העממי "אהל אצבעות". לפחות שני מינים התאזרחו היטב והחלו מתפשטים על חשבון מינים מקומיים, ועל כן הוגדרו כמינים פולשים. תופעה זו אינה קיימת רק בישראל, אלא גם במדינות נוספות, דוגמת קליפורניה.

מינים הגדלים בישראל:
* צלקנית החרבות (Carpobrotus Acinaciformis) - פולשנית
* צלקנית נאכלת (Carpobrutus edulis, מכונה גם "אהל האצבעות") - פולשנית
* צלקנית שוות-צדדים (Carpobrotus Aequilaterali)

==קישורים חיצוניים==

* [http://www.hear.org/pier/wra/pacific/carpobrotus_edulis_htmlwra.htm הערכת הסיכון של הצלקנית כמין פולש בהוואי]. <small>(אנגלית)</small>

קטגוריה:צמחים שתוארו ב-1925
קטגוריה:טקסונים שתוארו בידי ניקולאס אדוארד בראון
קטגוריה:חיעדיים
קטגוריה:סוקולנטים
כוכב הצוענים

כוכב הצוענים (באנגלית: "Star of Gypsies") הוא ספר מדע בדיוני שנכתב על ידי הסופר האמריקאי רוברט סילברברג בשנת 1986. הספר ראה אור בעברית ב-1989 בהוצאת עם עובד בתרגומו של ד"ר עמנואל לוטם.

הספר מתאר את סיפורו של יקוב, מלך הצוענים המתאר בגוף ראשון את קורותיהם של עם הצוענים ועל יכולתם הייחודית לנוע במרחב ובזמן וללבוש צורות חדשות לאורך השנים. הסיפור מתרחש בשנת 3159 ומתאר את ההיסטוריה של הצוענים לאורך התקופות השונות - בפלנטות שונות ובכדור הארץ ועל הדרך בה תמרנו הצוענים את הקורה סביבם לתועלתם האישית לאורך השנים.

על פי הספר, מקורם של הצוענים הוא בכוכב רומאני ואף על פי כן, לא ברור אם הצוענים הם חייזרים או בני אדם.

==קישורים חיצוניים==
* 

קטגוריה:ספרי רוברט סילברברג
קטגוריה:ספרי 1986
קטגוריה:ספרי הוצאת עם עובד: מדע בדיוני
דודי כהן

דוד (דודי) כהן (נולד ב-1955) הוא קצין משטרה בדרגת רב ניצב אשר כיהן כמפכ"ל ה-16 של משטרת ישראל בין השנים 2007–2011.

==ביוגרפיה==
כהן נולד ביפו. שירת בצה"ל כלוחם וקצין בגדוד 202 של חטיבת הצנחנים. השתחרר בדרגת סגן בשנת 1977. במלחמת שלום הגליל לחם כמפקד מחלקה בפלוגת חרמ"ש במילואים בגזרה המזרחית. במהלך המלחמה כהן הפיל מסוק סורי באמצעות ירי ממקלע M2 בראונינג. בתום המלחמה הועלה לדרגת סרן. כהן באירוע לגמלאי משטרת ישראל עם [[אברהם פטוקה, סגן נשיא הגמלאים|ימין]]לאחר שחרורו מצה"ל החל כהן לשרת במשטרת ישראל, שם מילא שורה של תפקידים בכירים. תחילה שירת כקצין יחידה במרחב ירקון ואחר כך שימש בין היתר כמפקד תחנת משטרת הרצליה, מפקד היחידה המרכזית של מחוז תל אביב, מפקד מרחב נגב, סגן ראש אגף המודיעין וראש אגף מבצעים.

ב-2005 מונה על ידי המפכ"ל משה קראדי לתפקיד מפקד המחוז הדרומי, ארבעה חודשים לאחר מכן הודח ראש אגף החקירות דאז, ניצב משה מזרחי, בשל חשד להפעלת האזנות סתר לאישי ציבור בניגוד לחוק. לכהן הוצע לעבור לתפקיד סגן המפכ"ל או לתפקיד ראש אגף החקירות והמודיעין. כהן בחר להיכנס לתפקיד ראש אגף החקירות והמודיעין, ובמסגרת תפקידו הוביל עבודת מטה לאיחוד אגפי המודיעין והחקירות, אשר היו נפרדים עד לאותה עת. לאחר כשנה, מונה לתפקיד מפקד מחוז מרכז.

באפריל 2007 החליט השר לביטחון פנים אבי דיכטר למנותו לתפקיד המפכ"ל ה-16 של משטרת ישראל, לאחר שהניסיון למנות את רב-גונדר יעקב גנות לתפקיד גרר ביקורת קשה מצד היועץ המשפטי מני מזוז וגופים נוספים. כהן החל בתפקידו כמפכ"ל ב-1 במאי 2007. מספר חודשים לאחר מינויו, פורסמה קלטת בה הוא נראה נוסע במהירות מופרזת בעת היותו ניצב, ועוררה ביקורת. בספטמבר 2008 עורר סערה כאשר בריאיון לעיתון הארץ טען כי ממשלת ישראל עסקה בנושא הזוי. בעקבות כך ננזף כהן על ידי ראש הממשלה אהוד אולמרט וכהן שלח מכתב התנצלות. כהן סיים את תפקידו ב-1 במאי 2011.

ב-2012 מונה כהן ליו"ר חברת האנרגיה "כהן פיתוח" הנמצאת בשליטת יצחק תשובה.

ב-2013 הקים את חברת סקופ ניהול אסטרטגי בע"מ וב-2020 הקים יחד עם משה חוגג את חברת סירין סייבר, בה הוא משמש שותף מנהל יחד עם רוני ריטמן.

לכהן תואר ראשון במדע המדינה מטעם אוניברסיטת חיפה ותואר שני בחינוך מטעם אוניברסיטת תל אביב.

== חיים אישיים ==
כהן ב[[טקס הנצחה לנפגעי פעולות איבה, 2008
]]
כהן מתגורר בגבעתיים, גרוש ואב לשניים.

אחיו הוא ניצב מוטי כהן, שהיה ממלא מקום המפכ"ל בשנים 2018–2020 ומפקד מחוז דרום.

== קישורים חיצוניים ==

* 
* 
* 
* 

==הערות שוליים==

קטגוריה:מפכ"לי משטרת ישראל
קטגוריה:מפקדי מחוז המרכז במשטרת ישראל
קטגוריה:ראשי אגף שיטור וביטחון
קטגוריה:מפקדי מחוז הדרום במשטרת ישראל
קטגוריה:בוגרי אוניברסיטת חיפה
קטגוריה:ישראלים שנולדו ב-1955
אלפרד היצ'קוק מגיש

אלפרד היצ'קוק מגיש היא סדרת טלוויזיה שהונחתה על ידי אלפרד היצ'קוק. הסדרה הציגה תעלומות וגם מלודרמות וכל פרק בה ארך חצי שעה. בפרמיירה של התוכנית ב-2 באוקטובר 1955 היצ'קוק כבר הספיק לביים סרטים למעלה משלושה עשורים.

היצ'קוק הופיע תמיד בתחילת התוכנית והציג באופן כללי את הסיפור מאולפן ריק או מהתפאורה של הפרק הנוכחי. הפרקים היו גדושים במתח ואופיינו באלמנט ההפתעה בסופם.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סדרות טלוויזיה אמריקאיות שעלו לשידור בשנות ה-1950
קטגוריה:זוכי אמי בפריים טיים: תוכניות: תסריט לדרמה
קטגוריה:NBC: סדרות טלוויזיה
קטגוריה:CBS: תוכניות וסדרות
קטגוריה:יוניברסל טלוויזיה: סדרות טלוויזיה
שמנת חמוצה

נורווגי: "לפסה" (לחם שטוח) עם דג כבוש, שמנת חמוצה וטבעות בצל סגול]]
תפוחי אדמה ברוטב שמנת חמוצה (נראית בקדמת התמונה, נמסה למחצה), שעועית חריפה, פטריות וגבינה מגורדת]]
שמנת חמוצה היא מוצר חלב עשיר בשומן, המיוצר על ידי התססת שמנת באמצעות חיידקי חומצה לקטית. החיידקים, הנמצאים בשמנת באופן טבעי או מוחדרים אליה, יוצרים חומצה לקטית המחמיצה ומעבה את השמנת.

קיימים שני סוגי שמנת חמוצה תעשייתית - קלה ועשירה. העשירה - מכילה 16–21 אחוזי שומן; היא מכילה לעיתים מרכיבים נוספים כמו ג'לטין, רנין ואנזימים צמחיים. הקלה - עשויה מתערובת של שמנת וחלב, ומכילה פחות שומן משמנת חמוצה עשירה. בישראל נמכרת שמנת חמוצה של 27% שומן ("שמנת של פעם") ושל 15% שומן, וכן מוצרים מופחתי-שומן: 9% שומן ו-7.5% שומן.

תחליף נטול-שומן: מעובה באמצעות חומרים מייצבים.

השימוש בשמנת חמוצה נפוץ במטבח האירופאי והצפון-אמריקאי. היא משמשת כציפוי מסורתי לתפוחי אדמה אפויים, ומוסיפים אותה קרה, עם עירית קצוצה.
היא משמשת גם כבסיס לרוטבי סלט מסוימים וניתן להשתמש בה גם לאפייה, לתערובות של עוגות, עוגיות, ביסקוויטים אמריקאים וסקונס.

טוגנים בטעם שמנת חמוצה ובצל פופולריים בארצות הברית, וכן מטבל שמנת חמוצה ובצל לטוגנים ולקרקרים.

במטבח הרוסי והאוקראיני מוסיפים שמנת חמוצה לבורשט ולמרקים אחרים.

במטבח הטקסני-מקסיקני מוסיפים שמנת חמוצה לטאקוס, נאצ'וס, בוריטוס וגואקמולה.

במטבח ההונגרי היא משמשת כחומר גלם לרטבים וכמילוי לקרפים.

==ראו גם==
* יוגורט
* גבינה לבנה

==קישורים חיצוניים==

* 
* [http://8treasures.livejournal.com/ מרק אפונה עם שמנת חמוצה], מהבלוג "תופינים, מגדנות, ממתקים וכל מיני תרגימא"

קטגוריה:ערכים שבהם תבנית בריטניקה אינה מתאימה
קטגוריה:מוצרי חלב

de:Sahne#Saure_Sahne
pl:Śmietana
ru:Сметана
fi:Smetana
מטבל

מתאבנים עם קערות מטבלים, מגרמניה]]
[[פונדו בשר - נתחים שונים נטבלים במטבל המתבשל לאורך כל מהלך הארוחה]]
מטבל הוא רוטב אשר במקום למרוח או לפזר אותו על המזון, המזון נטבל בתוכו (ומכאן שמו). מאכלים אשר נהוג לטבול במטבלים הם "מאכלי אצבעות" או מאכלים אחרים שקל לאחוז, כגון קרקרים, טוגנים, חטיפים, ירקות חתוכים, פיסות פיתה (שמשמשות ל"ניגוב" המטבל), פלאפל, מאכלי ים, קוביות גבינה או בשר.

מגוון המטבלים הוא עצום, והם קיימים בכל התרבויות. דוגמאות למטבלים:
* איולי - רוטב איטלקי העשוי מתחליב של שום, שמן זית ומיץ לימון.
* רוטב ברביקיו - משמש כמטבל לסוגי בשר שונים, לא רק צלויים.
* צ'ילי קון קסו - רוטב סמיך המכיל פלפלים חריפים וגבינה. מקורו במטבח הטקסני-מקסיקני והוא משמש לטבילת חטיפי טורטייה.
* צ'אטני - מגוון גדול של רטבים הודיים, עשויים מחומרי גלם רבים, החל ביוגורט עם עשבים קצוצים וכלה במרקחות פרי. משמשים כמטבל לחטיפים מטוגנים בשמן עמוק, כמו סמוסה ופקורה.
* רוטב דגים- משפחת רטבים מלוחים העשוים מאנשובי מותסס. בדרום-מזרח אסיה מעורבב עם פלפלים חריפים וכוסברה ומוגש כמטבל לצד מנות מטוגנות, לדוגמה ספרינג רול.
* פונדו - רוטב גבינה מותכת. מקורו בשווייץ ומאז שנות ה-70 גוברת הפופולריות שלו בארצות הברית ובמדינות נוספות.
* גואקמולה - ממרח אבוקדו וירקות נוספים שמקורו במקסיקו, משמש כמטבל לחטיפי טורטייה.
* חומוס וטחינה הם מטבלים מזרח-תיכוניים ש"מנוגבים" על ידי פיתה.
* חרוסת היא מטבל מתוק הנאכל בפסח.
* קטשופ משמש מטבל לטוגנים, טבעות בצל ומגוון מאכלים נוספים.
* רוטב מרינרה - רוטב עגבניות המוגש עם מקלות לחם, פיצה ועוד.
* מיונז הוא מרכיב ברטבים רבים, אך גם מטבל בפני עצמו, למאכלי ים ולירקות מטוגנים וצלויים.
* חרדל משמש כמטבל למגוון מאכלים במטבח האסייתי.
* מטבל בצל - מטבל משמנת חמוצה, בצל קצוץ ומלח בצל.
* ממרח ליפטאואר - מטבל אוסטרי על בסיס גבינת ברינזה וחמאה.
* רוטב סלסה - רוטב המבוסס על עגבניות, פלפלי צ'ילי, בצל ועשבי תיבול. משמש בעיקר כמטבל לחטיפי טורטייה.
* שמנת חמוצה - בפני עצמה, או מעורבבת עם מיונז או מרכיבים אחרים, משמשת בעיקר כמטבל לטוגנים.
* רוטב סויה - משמש כמטבל המוגש בקעריות למאכלים ממזרח אסיה, לדוגמה סושי.
* רוטב חמוץ-מתוק, מטבל סמיך מהמטבח הסיני המוגש עם מגוון מנות דים סאם, למשל האגרול ההסיני-אמריקאי.
* סלט איקרה.
* רוטב טרטר - עשוי ממיונז, מחמצים ותבלינים, משמש כמטבל למאכלי ים.
*סיראצ'ה - רוטב האופייני למטבח התאילנדי המשמש גם כמטבל למאכלי ים.

בארוחות מזנון ישראליות נהוג להגיש ירקות חתוכים סביב קערית מטבל, שהוא לרוב גבינה לבנה, רוטב אלף האיים או רוטב שום (ממיונז ושום).

==ראו גם==
* רוטב תיבול

==קישורים חיצוניים==

*
רגולית

רגולית הוא שכבה של חומר חופשי והטרוגני המכסה סלע מוצק.

מקור המילה ביוונית ומשמעותה "שמיכת אבן". רגולית נמצא בכדור הארץ, על הירח, על מטאוריטים ובכמה כוכבי לכת נוספים. על כדור הארץ נחשב רגולית ל"קרקע טרייה" והוא מורכב מקרקע, אלוביום (מעטה שעבר דה-ליתיפיקציה לפני זמן קצר), וסאפרוליט (אשר יכול להיות סאפרוליט עליון המורכב מסלע אם שעבר התחמצנות מוחלטת, או סאפרוליט תחתון, משמע, תולדה כימית מסלעים שעברו בלייה חלקית).

בספר "כך נחיה על מאדים" מתוארת אדמת מאדים, סטיבן ל' פטרנק קורא לה רגולית, אדמה מעורבת בקרח קפוא, המכילה חרסית מסוג סמקטיט, חומר סופג מים וניתן לגדל בו צמחים.

==קישורים חיצוניים==

* 

== הערות שוליים ==

קטגוריה:גאולוגיה פלנטרית
קטגוריה:פדולוגיה
קטגוריה:גאומורפולוגיה
קטגוריה:סדימנטולוגיה
קטגוריה:אבקות
סלמיס (אי)

מראה כללי של מפרץ סלמיס והעיר סאלאמינה
סלמיס (ביוונית עתיקה: Σαλαμίς; ביוונית מודרנית: Σαλαμίνα - סאלאמינה) הוא הגדול באיי המפרץ הסרוני שביוון. הוא נמצא מרחק מייל ימי אחד לערך מפיראוס וכ-16 קילומטרים מערבית לאתונה. שטחו של האי 96.09 קמ"ר ובשנת 2001 נמנו בו 38,022 תושבים ובכך הוא האי הצפוף ביותר ביוון עם 413 תושבים לקמ"ר.<ref></ref> הוא נקרא על שם הנימפה סלמיס. 

בגלל צורת הסהר של האי, הוא מכונה בפי תושביו קולורי (κουλούρι), כשמו של כעך עגול. העיר הראשית באי, סאלמינה, שוכנת לחופו של מפרץ סלמיס, הפונה אל המפרץ הסרוני. הנמל הראשי של האי, פאלוקיה, שני בגודלו רק לפיראוס ונמצא בצדו המזרחי. סלמיס משמש כיום כבסיס הראשי של הצי ההלני. את עיקר פרסומו חב האי לקרב סלמיס שנערך לחופיו ב-480 לפנה"ס בין הצי הפרסי לצי היווני. ניצחון היוונים בקרב הציל את ארץ יוון מכיבוש בידי מלך פרס, והוא ציון דרך חשוב בתולדות התרבות המערבית.

==קישורים חיצוניים==

* 
* 

== הערות שוליים ==

קטגוריה:האיים הסרוניים
Good Morning Revival

Good Morning Revival הוא האלבום הרביעי של להקת הפאנק רוק "גוד שארלוט", שיצא לאור ב-27 במרץ 2007.

== רשימת השירים ==
{| class="wikitable"
|-
! שם השיר !! זמן !! הערות
|-
| Good Morning Revival || 00:56 ||
|-
| Misery || 03:49 || הסינגל הרביעי מהאלבום
|-
| The River || 03:15 || בביצוע משותף עם להקת המטאל "Avenged Sevenfold". הסינגל השני מהאלבום. לדיסק הסינגל צורף שיר הבונוס You're Gone.
|-
| Dance Floor Anthem || 04:03 || הסינגל השלישי מהאלבום
|-
| Keep Your Hands Off My Girl || 03:24 || הסינגל הראשון מהאלבום. לדיסק הסינגל צורף שיר הבונוס Face The Strange.
|-
| Victims of Love || 03:45 ||
|-
| Where Would We Be Now || 03:58 ||
|-
| Break Apart Her Heart || 03:19 ||
|-
| All Black || 04:19 ||
|-
| Beautiful Place || 03:50 ||
|-
| Something Else || 03:19 ||
|-
| Broken Hearts Parade || 03:15 ||
|-
| March On || 03:12 ||
|-
| Keep your hands off my girl (broken spindles remix) || 04:35 || בונוס
|-
| Face the strange || 02:58 || בונוס
|-
|}

== בי-סייד ==
לאלבום קיימים מספר שירי בי-סייד, שלא יצאו באלבום אך נכנסו לגרסאות מיוחדות שלו ולסינגלים שיצאו בתור בונוסים:

{| class="wikitable"
|-
! שם השיר !! זמן !! הערות
|-
| I Just Wanna Live || 02:46 || גרסה אקוסטית. נכנס כבונוס לסינגל הראשון, Keep Your Hands Off My Girl.
|-
| You're Gone || 03:22 || נכנס כבונוס לסינגל השני, The River.
|-
| Jealousy || 03:15 || נכנס כבונוס עבור רוכשי האלבום דרך האתר "BestBuy".
|-
| March On || 03:09 || גרסה אקוסטית אקסלוקסיבית. נכנס כבונוס עבור רוכשי האלבום דרך תוכנת iTunes.
|-
|}

==הפקה==
האלבום אמור היה לצאת ביוני 2006, אך לאחר זמן מה הצהירה הלהקה באתר הרשמי שלה על דחיית הוצאתו. לבסוף יצא האלבום ב-27 במרץ 2007.

הסינגל הראשון מהאלבום, Keep Your Hands Off My Girl, יצא בסוף 2006. הקליפ הופיע לראשונה בבריטניה, בערוץ מוזיקת הרוק "Scuzz", ב-17 בינואר 2007; באמריקה הלטינית הוא הופיע ב-5 בפברואר 2007. לסינגל יצאו שני קליפים: קליפ מחווה למעריצים, אותו הלהקה צילמה והעלתה לאינטרנט; וקליפ רשמי ששודר בערוצי המוזיקה, בבימויו של סאם בייר. השיר התחיל כבדיחה של הסולן ג'ואל מאדן, אך בסופו של דבר יצא כסינגל, לאחר שהשתלב עם הסגנון הכללי של האלבום.

=== דירוג במצעדים ===
האלבום הגיע לדירוג במצעדי עשרת האלבומים הנמכרים ביותר ב-13 מדינות, מה שהפך אותו לאלבום הלהקה שדורג במקום הגבוה ביותר במצעדים.

האלבום דורג במיקום ה-17 במצעד ה-Billboard 200 של ארצות הברית. הוא נמכר ב-66 אלף עותקים בשבוע הראשון לצאתו.

==קישורים חיצוניים==

קטגוריה:אלבומי 2007
נתיבי הים התיכון

[http://www.jpress.nli.org.il/Olive/APA/NLI_heb/SharedView.Article.aspx?href=HBKR%2F1963%2F11%2F27&id=Ar00426&sk=FFC7F9CC אניה רביעית לנתיביב הים התיכון]}}
[http://www.jpress.nli.org.il/Olive/APA/NLI_heb/SharedView.Article.aspx?href=HZH%2F1962%2F06%2F29&id=Ar00815&sk=FA1ADCD4 "ליאורה" אניה נוספת של חברת נתיבי הים התיכון]{{ש}}[http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1962%2F06%2F18&id=Ar01104&sk=53F68B2C אתרוג הפכה ל"ליאורה" וחזרה לשירות]}}
<div style="float:left;">
[http://www.jpress.nli.org.il/Olive/APA/NLI_heb/SharedView.Article.aspx?href=HARETZ%2F1959%2F12%2F17&id=Ar00611&sk=B9059C6F הספינה "אייל" נמכרה לחברה זרה]}}
</div>
"נתיבי הים התיכון בע"מ" היא אחת מחברות הספנות הראשונות שהוקמו במדינת ישראל. היא הוקמה בשנת 1956 בשותפות שווה על ידי מרדכי מנו (1923–1969) מחלוצי הספנות העברית בישראל, והאחים סמי ויולי הרשקוביץ (עופר). החברה נוהלה על ידי מרדכי מנו וסמי הרשקוביץ (עופר).

החברה עסקה בעיקר בהובלת מטענים בין נמלי הים התיכון. בשנת 1959 רכשה החברה את האוניה "השלושה" שתוך זמן קצר נמכרה לגרוטאות. אחריה נרכשו אוניות מטען קטנות נוספות "אייל" על שם בנו של סמי עופר, "כרמלה" ו"מלכה" על שם בנותיו של מרדכי מנו. 

בשנת 1961 רכשה "נתיבי הים התיכון" את האוניה "אתרוג" מחברת ביטוח, זאת אחרי שהאוניה נפגעה קשות משרפה שפרצה על סיפונה. האוניה תוקנה ושופצה על ידי החברה, הוכשרה להפליג ולספק את הציוד והאספקה במסגרת הסכם השילומים. מאוחר יותר הוחלף שמה של האוניה הוחלף ל "ליאורה" על שם בתו של יולי עופר. לחברה היו אוניות נוספות, ביניהן האוניה "עידן" שנקראה על שם בנו של סמי עופר.

חברת "נתיבי הים התיכון בע"מ" פרצה את הדרך והפכה במהרה ל"ליינר" מוביל בתנועת המטענים לישראל בים התיכון ובמיוחד מהים האדריאטי.

בשנת 1966 "נתיבי הים התיכון" הפסיקה את פעילותה, ושלושה מהשותפים בה הקימו 2 חברות נפרדות. האחים סמי ויולי הרשקוביץ (עופר) הקימו את חברת "קווי הים התיכון" ומרדכי מנו הקים את "מנו נתיבי ים בע"מ".

האוניות שנרכשו במרוצת השנים חולקו בין שתי החברות. "קווי הים התיכון" קיבלו את האוניות "מלכה", "ליאורה" ו"עידן" ואילו "מנו נתיבי ים" קיבלה את האוניות "איל" ו"כרמלה" ומספר אוניות חכורות.

שם החברה שונה ל"קבוצת עופר ניהול" ובהמשך הוא שונה שוב ל"אקס.טי. נדל"ן". בשנת 2019 החברה חוסלה.

==הערות שוליים==

קטגוריה:חברות ספנות ישראליות
קטגוריה:ישראל: חברות שהוקמו ב-1956
יצחק ונה

הרב יצחק בן אברהם בן יוסף ונה (מכונה מהרי"ו או מהר"י ונה, סביבות ה'של"ה 1575 - סביבות ה'ת"ל 1670), היה מקובל ופוסק, מגדולי רבני תימן בזמנו.

==ביוגרפיה==
נולד לרבי אברהם בן יוסף ונה. הרב יצחק רצאבי הביא מסורת במשפחת ונה שסיבת שם המשפחה, שמשמעותו בערבית היא "אנחה", היא שאחד מאבותיו של הרב נשבע לערבים כביכול בשם ה' "ואללה" כדי להחמיר על עצמו שלא יאכל מפת גויים כפי שנהגו בתימן, אלא שהיה משנה את מילת השבועה ל"ונה".

המהרי"ץ כתב עליו: . רבי יצחק התגורר בכפר "מעבר", דרומית לצנעא. למד בילדותו בצנעא אצל רבי יוסף עראקי-הכהן. לאחר מכן למד אצל רבי שלמה הכהן בעל ספר "לחם שלמה", שרבי יצחק מרבה להביא בחיבוריו דברים בשמו. ייתכן שלמד גם אצל רבי סעדיה קורח. במקום אחד בספריו, בעניין תפילת הדרך, הוא מזכיר דבר הלכה בשמו של רבי יוחנן מזרחי בעל ספר ה"מזרחי" על הש"ס. רבי יצחק פעל להפצת תורת הקבלה. למחייתו התפרנס מכתיבת ספרי תורה וספרי לימוד. 

בן דורו, הרב שלמה חראזי, מכנה אותו "מאור הגולה הרב המובהק". מהרי"ץ מזכירו בחיבוריו בלשון . באחת מתשובותיו הוא מזכירו כאחד הסופרים הגדולים, שמי יכול "לחלוק ולפסול מעשיהם חלילה".

בהקדמת ספרו רכב אלקים הוא כותב: "אנו מודים בעצמנו שאין לנו חכמה ולא תבונה, שאפילו כעמי הארץ של הראשונים אין אנו". ואחר כך הוא כותב שאיננו מחבר אלא "מלקט", אף על פי שהוא עיבד הכול לפי דרכו והבליע בו את דברי עצמו פעמים רבות. 

מסורת בידי צאצאיו היא שהשאיר אחריו שלושה ילדים.

== חיבוריו ==
* [http://www.hebrewbooks.org/20124 רכב אלהים] - חיבור בקבלה בדרך קצרה שבו הוא מתאר את השתלשלות העולמות לפרטיהם על פי הקבלה הקדומה, לפני התפשטות קבלת האר"י. הספר יצא לאור בפעם הראשונה בשנת התשנ"ב 1992 על ידי מכון "אור ישראל" עם מבוא מקיף מאת הרב רצאבי. 
* פעמון זהב - פירוש הלכתי על נוסח תימן בדרך הפרד"ס. הוא הכניס הוספות רבות בגוף הסידור מתוך סידורי הספרדים שנתפשטו בזמנו בתימן. בפירושו הוא מרבה להסתמך על הספרים בית יוסף, שולחן ערוך ומגיד מישרים לרבי יוסף קארו. ספר זה הוא הפירוש הראשון שנכתב על התכלאל, ב-2017 נדפס חלקים ממנו.
* פירוש על הלכות שחיטה ומאכלות אסורות לרמב"ם. יצא לאור בשנת תשכ"ג (1963) בשם "פירוש עברי".
* פירוש הלכתי להגדה של פסח. יצא לאור על ידי הרב יוסף קאפח.
* פירוש על מסכת אבות. יצא לאור על ידי הרב יצחק רצאבי.
* פירוש על מגילת אנטיוכוס - נקראת בלשונו "מגילת בני חשמונאי".
* ספר שער השמים, בענייני קבלה
* תקון סדר השכמת הקריאה בלילה
* מבשר טוב
* הגהות על ספרים שונים.

==לקריאה נוספת==
*פלטיאל גיאת, "הרובד הלשוני בפירושו של רבי יצחק ונה לפיוטי סליחות", אילת אטינגר ודני בר-מעוז (עורכים), בתוך מטוב יוסף כרך ב', חיפה: אוניברסיטת חיפה, תשע"א

==קישורים חיצוניים==
*יוסף טובי, "רבי יצחק ונה והתחזקות העיסוק בקבלה בתימן", דעת 38, תשנ"ז 
*אתר נוסח תימן - [http://www.nosachteiman.co.il/?CategoryID=1279&ArticleID=8506 תולדות רבינו יצחק ב"ר אברהם ונה - 'מהרי"ו' זלה"ה]
*ספר רכב אלהים - [http://www.hebrewbooks.org/20124 מאמר אופן המרכבה לרב יצחק רצאבי]

==הערות שוליים==

קטגוריה:רבני צנעא
קטגוריה:אחרוני תימן
קטגוריה:מקובלים
דמסון כוכבני

דָמָסוֹן כּוֹכבָנִי (שם מדעי: Damasonium alisma) הוא צמח נדיר הגדל בשלוליות חורף ופורח בחודשים אפריל עד יוני. שייך למשפחת כף הצפרדע ( Alismataceae), הכוללת צמחי מים וביצה חד ורב שנתיים.

בבִרִכֶּת אֶל פֻנְדֻק מצוי ריכוז נדיר של הפרח. הברכה נמצאת ליד הכפר הערבי אל פנדק, בדרך המחברת את קלקיליה עם שכם קרוב ליישוב עמנואל. ריכוז נוסף קיים בפארק השרון, דרומית לחדרה.

פירותיו הכוכביים של הדמסון הכוכבני. צולם ב[[בריכת החורף של רחובות]]
== לקריאה נוספת==
* מדריך ישראל - עמקי הצפון, הכרמל ושומרון, בית ההוצאה כתר ומשרד הביטחון – ההוצאה לאור, 1980.
*מגדיר חדש לצמחי ישראל, מיכאל זהרי, עם עובד, תל אביב, תשמ"ו.

==קישורים חיצוניים ==

קטגוריה:צמחים שתוארו ב-1754
קטגוריה:טקסונים שתוארו בידי פיליפ מילר
קטגוריה:כף צפרדע
קטגוריה:צמחי מים מתוקים
אקס היסטוריק

האקס היסטוריק, מראה מכיוון [[גני טווילרי, דרך האובליסק בכיכר הקונקורד, וברקע שער הניצחון]]
אקס היסטוריק (בצרפתית: L’axe historique - "הציר ההיסטורי") או הציר ההיסטורי הוא ציר של מונומנטים, מבנים ודרכים שנמשכים ממרכז פריז, בירת צרפת, לכיוון מערב. הנתיב קרוי גם "Voie Triomphale" (דרך הניצחון), וגם "voie royale" (הדרך המלכותית). האקס היסטוריק יוצר מראה פרספקטיבי ישר שנקודת המוצא הגאוגרפית וההיסטורית שלו היא בפביליון המרכזי של ארמון טווילרי, שנשרף בזמן הקומונה הפריזאית. כיום נקודת המוצא של הציר היא פסל הפרש של לואי הארבעה עשר שבכיכר נפוליון שבלובר. הציר מתחיל ברובע הראשון ומסתיים ברובע השמיני של העיר.

==היסטוריה==
בניית האקס היסטוריק החלה עם סלילת שדרות שאנז אליזה במאה ה-17, שתוכננה על ידי מעצב הגנים של לואי הארבעה עשר, אנדרה לה-נוטרה (André Le Nôtre) על פי גישה דומה לתכנון גנים צרפתיים שתכנן כגון אלו שבארמון ורסאי. לה-נוטרה האריך לכיוון מערב את הציר המרכזי של הפביליון בארמון טווילרי (שנהרס ואינו קיים כיום), ושל השביל המרכזי בגני הטווילרי. ובסופם הקים גשר עץ שחצה את נהר הסן. הגשר נהרס בתקופתו של לואי השישה עשר כתוצאה מתאונה, והוחלף בגשר אבן, גשר דה ניי (pont de Neuilly). ואולם, רק במאה ה-20 קיבל הציר את צורתו המוכרת כיום.

בזמן הקיסרות הראשונה, קיבלה השדרה את שם גן העדן המיתולוגי, שדות אליסיום (שאנז אליזה), וארמונות ובתי מידות החלו לאכלס אותה. נפוליון בונפרטה הכתיר את השדרה בשער הניצחון, ומאוחר יותר הציב את האובליסק בכיכר הקונקורד וכן את שתי המזרקות שסביבה. בעת השיפוצים הגדולים של פריז החליפו הבתים שנבנו בסגנון אוסמן את בתי המידות בשדרה, מותגים לעתיד כגרלאן קבעו בה את מקום מושבם, ונפתחו בה מסעדות יוקרה ותיאטראות. 

המשכן של שדרות שאנז אליזה מצידו השני של שער-הניצחון הוא שדרות דה לה גראנד-ארמה (avenue de la Grande-Armée), אחת מתריסר השדרות שמקיפות את כיכר שארל דה גול.

במאה ה-20, נבנה בשער מאיו (Porte Maillot) ארמון הקונגרס (Palais des Congrès), שמעליו נישא מגדל "מלון קונקורד-לפייט". שמה של כיכר האטואל שונה על שמו של שארל דה גול, וקבר החייל האלמוני נקבע תחת שער-הניצחון. 

מצידו השני של גשר ניי תוכנן מחדש אזור אדמת הבור של לה דפאנס, בשנות החמישים, ונבנה כרובע עסקים, על מגדלי העסקים הגבוהים והמודרניים שבו, והציר הוארך שוב לכיוון מערב. כדי להדגיש את הפרספקטיבה שיוצר האקס היסטוריק, יזם בשנות השמונים נשיא צרפת, פרנסואה מיטראן, את הקמת מגדל העסקים "גרנד ארש" (קרוי גם arche de la Défense), שהיה מעין גרסה מודרנית של שער הניצחון. שער לה דפנס נבנה בתכנונו של האדריכל הדני, יוהאן אוטו וון ספרקלסן (Johann Otto von Spreckelsen), כמונומנט לאנושות ולרעיונות הומניסטיים, ולא כזכר לניצחונות צבאיים. המבנה נחנך בשנת 1990. 

==גלריה==
<gallery>
תמונה:Axe-historique depuis l'Arc de Triomphe, Paris 2006.jpg
תמונה:Axe-historique.jpg
תמונה:Axe-historique-au-dela-vers.jpg
תמונה:Champs-Élysées.jpg
תמונה:DefenseDusk.jpg
</gallery>

==ראו גם==

==קישורים חיצוניים==

קטגוריה:פריז: שדרות
קטגוריה:פריז: כיכרות
קטגוריה:הרובע הראשון של פריז
קטגוריה:מילים וביטויים בצרפתית
קטגוריה:פריז: גאוגרפיה
נעדרים

נעדרים (באנגלית: Missing; או בשמו המקורי: 1-800-Missing) הייתה סדרת טלוויזיה קנדית מסוגת דרמת פשע המבוססת על סדרת הספרים '1-800-WHERE-R-YOU' מאת מג קאבוט.

הסדרה שודרה בערוץ CTV 2 ובערוץ W Network בקנדה, וברשת Lifetime בארצות הברית מ-2 באוגוסט 2003 עד 5 בפברואר 2006.

==עלילה==
גיבורת הסדרה היא ג'ס (ג'סיקה) מסטריאני (קתרינה סקורסון), אישה בשנות העשרים שלה, שמקבלת יכולות על-חושיות עקב פגיעת ברק. היא מועסקת על ידי יחידה של הבולשת מפני שיש לה חזיונות שבהם רמזים למציאת אנשים נעדרים.

==שחקנים==
* ברוק הייסלט (גלוריה ראובן; עונה 1) -
* ג'ס (ג'סיקה) מסטריאני (קתרינה סקורסון) -
* אלן קויל (דין מקדרמוט; עונה 1) -
* דאגלס (אדם מקדונלד; עונות 2-1) -
* טוני מסטריאני (אלברטה ווטסון; עונות 2-1) -
* סאני אסטרדה (ג'סטינה מצ'אדו; עונה 1) -
* ניקול סקוט (ויויקה איי פוקס; עונות 3-2) -
* אנטוניו קורטז (מארק קונסואלס; עונות 3-2) -
* ג'ון פולוק (לואיס פרריה; עונות 3-2) -

==קישורים חיצוניים==

קטגוריה:ליונסגייט: סדרות טלוויזיה
קטגוריה:סדרות דרמה קנדיות
קטגוריה:סדרות טלוויזיה על נעדרים
קטגוריה:סדרות טלוויזיה המבוססות על ספרים
קטגוריה:תוכניות טלוויזיה שעלו לשידור בשנות ה-2000
קטגוריה:סדרות משטרה ופשע
רומפלנאכט

אילוסטרציה: כלים ששימשו ב[[סדר פסח ובמהלך שבוע החג, יאופסנו במוצאי שביעי של פסח, הרומפלנאכט.]]
רומפלנאכט (בגרמנית וביידיש: Rumpelnacht; בתרגום חופשי: ליל הבלאגן או ליל ההעברה) הוא כינוי בפי חלק מיהודי אשכנז לליל כ"ב בניסן – מוצאי שביעי של פסח בארץ ישראל (או ליל כ"ג בניסן – מוצאי אחרון של פסח בחוץ לארץ). פירוש הביטוי בגרמנית הוא "ליל ההעברה", והוא מתייחס לאריזת כלי הפסח ואחסונם, ובמקביל – החזרת כלי החמץ הביתה לשימוש.

בלילה זה נחגג בקרב יהודי עדות המזרח חג המימונה.

הכינוי "רומפלנאכט" שפירושו "ליל הבלאגן" מבטא את סיום חג הפסח בניגוד ל"ליל הסדר" שהוא תחילת חג הפסח.

לילה זה זכה לכינוי מיוחד משום שהוא מאופיין בדחיפות ובזריזות מיוחדת. במשפחות רבות ממהרים כדי לאפסן את כלי הפסח בטרם יכניסו לביתם דברי חמץ. משום כך גם במוצאי החג אינם אוכלים חמץ אלא אם כן הם יוצאים לאכול מחוץ לביתם. בגרמניה סיום ה'רומפל' היה מצוין בשתיית בירה.<ref>ברנהרד בנימין, זכרונות מפרנקפורט.</ref>

==קישורים חיצוניים==

* 
* [http://books.google.co.il/books?id=N9KbwXcS7OgC&lpg=PA328&ots=cV7rKAZ-v0&dq=Rumpelnacht&pg=PA328#v=onepage&q=Rumpelnacht&f=false תיאור קצר של מנהג הרומפלנאכט], בספרה של אמילי רוז, "Portraits of Our Past: Jews of the German Countryside", 2001 

==הערות שוליים==

קטגוריה:פסח
קטגוריה:יהדות אשכנז
קטגוריה:מילים וביטויים ביידיש
קטגוריה:מילים וביטויים בגרמנית
קטגוריה:אירועים בחודש ניסן
קטגוריה:לילות מיוחדים
אינדיאנפוליס (CA-35)

אינדיאנפוליס (CA-35) הייתה סיירת כבדה מסדרת פורטלנד ששירתה בצי האמריקני במלחמת העולם השנייה והייתה אוניית הדגל של אדמירל ריימונד ספרואנס, מפקד הצי החמישי באוקיינוס השקט. בפברואר 1945 היא סייעה בקרב איוו ג'ימה, במרץ היא השתתפה בקרב על אוקינווה. ב-30 ביולי 1945 היא טובעה בידי צוללת יפנית, ומעל 850 מלוחמיה טבעו או נהרגו בים.

ב-19 באוגוסט 2017 נמצאו שרידיה על ידי צוות חיפוש שמומן בידי פול אלן, על קרקעית ים הפיליפינים בעומק של כ-5,500 מטר.

==משימה חשאית==
במשימתה האחרונה היא שימשה להעברת חלקים מהפצצה הגרעינית "ילד קטן" לאי טיניאן באוקיינוס השקט. הסיירת הגיעה לאי ב-26 ביולי 1945, וארבעה ימים מאוחר יותר, בדרכה חזרה, ב-30 ביולי בשעה 00:14, היא טובעה בים הפיליפינים בידי צוללת יפנית. במשך שלושה ימים לא הבחין פיקוד הצי בחסרונה של הסיירת, עד שבשעות הבוקר של היום הרביעי לאחר הטביעה חלף מטוס אמריקני באזור והבחין בניצולים. תוך כמה שעות הגיע למקום מטוס-ימי, שהצניח לניצולים מזון וסירות הצלה. הטייס, אדריאן מארקס, הבחין בכרישים ארוכי-גף הסובבים את האנשים, ותוך הפרת הפקודות שניתנו לו נחת על המים כדי להבהיל את הכרישים ולסייע לניצולים. מתוך 1,199 האנשים ששהו על סיפונה, כ-300 נהרגו בהתקפה עצמה והיסטוריונים אינם יודעים לומר בוודאות כמה מלחים נטרפו למוות וכמה מתו בשריפה או שטבעו, כשההערכות על מספר ההרוגים במתקפת הכרישים נעות בין 50 ל-150. רק 317 מלחים ניצלו.

הצי הטיל את האחריות לאסון על מפקד הספינה, צ'ארלס בטלר מקווי השלישי, והוא הועמד למשפט בפני בית דין צבאי על אי מילוי הוראה. אף על פי שמאות ספינות אמריקניות טובעו במלחמת העולם השנייה, מקוויי היה המפקד היחיד שנשפט על אובדן ספינה. הוא לא הודח מהצי, אך התקרית העיבה על חייו ובמשך שנים הוא קיבל מכתבי נאצה לביתו. ב-1968 הוא התאבד בגיל 70. אחרוני השורדים יצאו למערכה כדי לטהר את שמו, וב-2001 זכה מקווי לחנינה מהקונגרס.

==בתרבות הפופולרית==
בסרט "מלתעות", שיצא בשנת 1975, מספר המלח קווינט שהוא ניצול הסיירת, ומתאר את סיפור טביעתה ומתקפת הכרישים מנקודת מבטו.

באוגוסט 2016, יצא לאקרנים הסרט "ספינת מלחמה אינדיאנפוליס: אנשי הגבורה" בכיכובו של ניקולס קייג', המגולל את סיפור הטביעה של הספינה והחילוץ של אנשיה, ואת המשפט הצבאי שנערך בעקבות הסיפור.

== קישורים חיצוניים ==

* [https://web.archive.org/web/20061230232907/http://www.ussindianapolis.us/ אתר המוזיאון]
* [http://www.ussindianapolis.org/ אתר ניצולי הסיירת]
* 
* 

==הערות שוליים==

קטגוריה:זירת אסיה והאוקיינוס השקט במלחמת העולם השנייה

קטגוריה:פרויקט מנהטן
קטגוריה:אוניות מלחמה של צי ארצות הברית שטובעו
קטגוריה:אוניות מלחמה בצי ארצות הברית במלחמת העולם השנייה
קטגוריה:תקיפות כרישים
בוטילליתיום

בוטילליתיום (butyllithium) הוא ריאגנט אורגני נפוץ, ומשתייך לקבוצת האורגנומתכות. כריאגנטים אחרים בקבוצה זו, הבוטילליתיום הוא נוקלאופיל חזק, המגיב כקרבאניון. הנוסחה הכימית של בוטילליתיום היא CH<sub>3</sub>CH<sub>2</sub>CH<sub>2</sub>CH<sub>2</sub>Li, והוא מכונה לעיתים n-בוטילליתיום (n-butyllithium) כדי להבהיר שהשרשרת הבוטילית אינה מסועפת. 
== הכנה ==
כמו ריאגנטי אורגנוליתיום אחרים, גם הבוטילליתיום נוצר בתגובה עם ההליד האורגני המתאים - בוטאן המותמר (בפחמן מס' 1) ביסוד מהטור השביעי בטבלה המחזורית, לדוגמה ברום:

<math display="block">\ CH_3CH_2CH_2CH_2Br + 2Li \rarr CH_3CH_2CH_2CH_2Li + LiBr</math>

בשונה מתגובות ליצירת אורגנומתכות אחרות, כגון ריאגנטי גריניאר, התגובה ליצירת בוטילליתיום ואורגנוליתיום בכלל אינה מתרחשת רק באתר, אלא במגוון רחב של ממסים: התגובה שלעיל מתבצעת בהקסאן.
== תגובות ==
===כנוקלאופיל===
בוטילליתיום מגיב כנוקלאופיל עם קטונים, אלדהידים, אפוקסידים, חומצות קרבוקסיליות ועם נגזרותיהן, כגון אסטרים. לדוגמה, תגובה של בוטילליתיום עם אצטאלדהיד, ליצירת כהל שניוני, 2-הקסאנול.
<math display="block">\ CH_3CH_2CH_2CH_2Li + CH_3CHO \rarr CH_3CH_2CH_2CH_2CH(OH)CH_3</math>

===כבסיס===
לעיתים, עשוי בוטילליתיום להגיב כבסיס חזק: תגובה חשובה, בה משתמשים בבוטילליתיום כבסיס, היא תגובת וויטיג. בתגובה זו, מחברים שרשרת פחמנית בקשר כפול לפחמן קרבונילי או אלדהידי, במקום הקשר הכפול לחמצן. בשלב הכנת האיליד בתגובת וויטיג, משמש הבוטילליתיום לאלימינציה של מימן, היוצרת מטען שלילי על הפחמן ממנו נעקר. קבוצת הבוטיל משמש כאן כבסיס חזק, ויוצרת בוטאן גזי.

==בטיחות==
החומר הוא פירופורי, כלומר: יכול להתלקח בצורה ספונטנית בהיותו חשוף לאוויר בטמפרטורת החדר.<ref></ref> החומר מגיב בצורה אלימה ומסוכנת עם מים, בתגובה אקסותרמית שתוצריה הם ליתיום הידרוקסיד וגז בוטאן דליק ביותר העלול להתלקח בנוכחות חמצן. יש לאכסן את החומר בנוכחות גז אציל.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:כימיה אורגנית
קטגוריה:ליתיום: תרכובות
ריקארדו קרבאליו

ריקארדו אלברטו סילביירה קרבאליו (בפורטוגזית: Ricardo Alberto Silveira Carvalho, נולד ב-18 במאי 1978) הוא כדורגלן עבר פורטוגזי ששיחק בעמדת הבלם. ייצג את נבחרת פורטוגל במונדיאל 2006 ו-2010 וביורו 2004, 2008 ו-2016.

את הקריירה המקצועית שלו ככדורגלן החל בשנת 1998 בקבוצת פורטו, עמה זכה בגביע אופ"א בשנת 2003 ובליגת האלופות בשנת 2004.

ב-2004 נבחר על ידי אופ"א לבלם הטוב ביותר בליגת האלופות לשנת 2003. בשנת 2005, לאחר מאבק ממושך על שירותיו בין צ'לסי לבין ריאל מדריד, הצטרף לבסוף קרבאליו לשורותיה של צ'לסי תמורת 19,850,000 לירות שטרלינג יחד עם מאמנו בפורטו, ז'וזה מוריניו. ב-10 באוגוסט 2010 חתם קרבאליו במועדון הכדורגל ריאל מדריד תמורת שמונה מיליון לירות שטרלינג. בשנת 2011 פרש קראבליו מנבחרת פורטוגל לאחר שרשם בה 75 הופעות וכבש 4 שערים, ובשנת 2014 חזר לנבחרת. בעונת עבר בהעברה חופשית למונקו. ב-7 בינואר 2017 חתם בשנגחאי SIPG הסינית.

==תארים==

==קישורים חיצוניים==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:כדורגלני פורטו
קטגוריה:כדורגלני לצ'ה
קטגוריה:כדורגלני ויטוריה סטובל
קטגוריה:כדורגלני צ'לסי
קטגוריה:כדורגלני ריאל מדריד
קטגוריה:כדורגלני מונקו
קטגוריה:כדורגלני שאנגחאי פורט
קטגוריה:כדורגלני נבחרת פורטוגל
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:כדורגלני יורו 2016
קטגוריה:פורטוגזים שנולדו ב-1978
לסאנה דיארה

לסאנה דיארה (בצרפתית: Lassana Diarra; נולד ב-10 במרץ 1985) הוא כדורגלן עבר צרפתי ששיחק בעמדת הקשר האחורי.

== קריירה ==
ביולי 2005 עבר מלה האבר הצרפתית לצ'לסי תמורת ארבעה מיליון לירות שטרלינג.

בעונת עבר דיארה ליריבתה הלונדונית של צ'לסי, ארסנל. דיארה לא מצא מקומו בקבוצה ובינואר 2008 עבר לפורטסמות'. עם פורטסמות' זכה בגביע ה-FA. בחלון ההעברות של ינואר 2009 עבר לריאל מדריד, שם תפס את מקומו של מחמדו דיארה הפצוע.

ב-1 בספטמבר 2012 חתם חוזה ל-3 שנים באנז'י מחצ'קלה.

לאחר הפחתה משמעותית בשכר השחקנים, דיארה חתם ב-20 באוגוסט 2013 בשורות לוקומוטיב מוסקבה. בשנת 2015 חתם בקבוצה הצרפתית אולימפיק דה מארסיי. בפברואר 2017 שוחרר מהקבוצה.

ב-23 בינואר 2018 חתם דיארה בפריז סן ז'רמן לשנה וחצי.

== חיים אישיים ==
בת דודתו של דיארה נהרגה בפיגועי טרור אשר התרחשו ב-13 בנובמבר 2015. באותה העת, שיחק דיארה עבור נבחרתו במסגרת משחק הידידות מול נבחרת גרמניה.

== תארים ==
;צ'לסי
* גביע ה-FA: 2006/2007
* גביע הפוטבול ליג: 2006/2007

;פורטסמות'
* גביע ה-FA: 2007/2008

;ריאל מדריד
* אליפות ספרד: 2011/2012
* גביע המלך הספרדי: 2010/2011
* הסופר קאפ הספרדי: 2012

;פריז סן ז'רמן
* אליפות צרפת: 2017/2018
* גביע הליגה הצרפתית: 2017/2018
* הגביע הצרפתי: 2017/2018

==קישורים חיצוניים==

* [http://news.bbc.co.uk/sport1/shared/bsp/hi/football/statistics/players/d/diarra_307024.stm BBC פרופיל] באתר ה-BBC

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני ארסנל
קטגוריה:כדורגלני פורטסמות'
קטגוריה:כדורגלני צ'לסי
קטגוריה:כדורגלני ריאל מדריד
קטגוריה:כדורגלני אנז'י מחצ'קלה
קטגוריה:כדורגלני לוקומוטיב מוסקבה
קטגוריה:כדורגלני אינטר מילאנו
קטגוריה:כדורגלני אולימפיק מרסיי
קטגוריה:כדורגלני אל-ג'זירה (אבו דאבי)
קטגוריה:כדורגלני פריז סן-ז'רמן
קטגוריה:כדורגלני נבחרת צרפת
קטגוריה:כדורגלני יורו 2008
קטגוריה:כדורגלני יורו 2016
קטגוריה:פריז: כדורגלנים
קטגוריה:צרפתים ממוצא סנגלי
קטגוריה:צרפתים שנולדו ב-1985
מייקל אסיין

מייקל קוג'ו אסיין (באנגלית: Michael Kojo Essien; נולד ב-3 בדצמבר 1982) הוא כדורגלן עבר גנאי ששיחק בעמדת הקשר המרכזי, ומשמש כיום כעוזר מאמן בקבוצת נורשלן מליגת העל הדנית. לזכותו 58 הופעות בנבחרת גאנה.

== קריירת מועדונים ==
אסיין החל את דרכו המקצוענית ככדורגלן המועדון הגאנאי ליברטי פרופשיונלס. בגיל 18 עבר למועדון הספורט בסטיה הצרפתי, בשנת 2000. שלוש שנים לאחר מכן, התפרסם שהוא חתם בפריז סן-ז'רמן, אך לבסוף העדיף לשחק באולימפיק ליון. לאסיין היה תפקיד חשוב ב-2 הזכיות הרצופות של ליון באליפות בזמן ששיחק במועדון, ואף זכה בתואר "שחקן השנה בליגה הצרפתית".
בקיץ 2005 חתם אסיין בקבוצת צ'לסי האנגלית, לאחר משא ומתן מתמשך. בשנותיו במועדון זכתה צ'לסי במספר אליפויות וגביעים מקומיים ואף בליגת האלופות לעונת 2011/12.
ב-31 באוגוסט 2012 הושאל אסיין לריאל מדריד. בתום העונה חזר אסיין לצ'לסי.

ב-27 בינואר 2014, חתם אסיין במילאן. לאחר שנה וחצי באיטליה, חתם ב-2 ביוני 2015 בפנאתינאיקוס.

ב-13 במרץ 2017 חתם בפרסיב באנדונג מליגת העל האינדונזית.

ב-16 במרץ 2019 חתם בסבאיל מליגת העל האזרית לעונה וחצי.

== קריירה בינלאומית ==
אסיין שיחק בנבחרת גאנה במספר טורנירים חשובים כמו אליפות אפריקה לאומות, ומונדיאל 2006 בגרמניה. אסיין היה אמור להשתתף גם במונדיאל 2010, אך נפצע כחודש לפני הטורניר ושוחרר.

== קריירת אימון ==
בספטמבר 2020 החל לשמש כעוזר מאמן בקבוצת נורשלן מליגת העל הדנית.

== תארים ==
=== קבוצתיים ===
; ליון
* אליפות צרפת (2): 2003-04, 2004-05
* גביע האלופות (צרפת) (2): 2004, 2005

; צ'לסי
* אליפות אנגליה (2): 2005-06, 2009-10
* הגביע האנגלי (4): 2006-07, 2008-09, 2009-10, 2011-12
* גביע הליגה (1): 2006-07
* מגן הקהילה (1): 2009
* ליגת האלופות (1): 2011-12

==קישורים חיצוניים==

* 

* 

==הערות שוליים==

קטגוריה:כדורגלנים גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני ליברטי פרופשיונלס
קטגוריה:כדורגלני בסטיה
קטגוריה:כדורגלני אולימפיק ליון
קטגוריה:כדורגלני צ'לסי
קטגוריה:כדורגלני ריאל מדריד
קטגוריה:כדורגלני מילאן
קטגוריה:כדורגלני פנאתינאיקוס
קטגוריה:כדורגלני פרסיב באנדונג
קטגוריה:כדורגלני סבאיל
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2002
קטגוריה:כדורגלני מונדיאל 2006
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2014
קטגוריה:גנאים שנולדו ב-1982
טורסטן פרינגס

טורסטן פרינס (בגרמנית: Torsten Frings; נולד ב-22 בנובמבר 1976 בוורסלן, גרמניה) הוא כדורגלן עבר גרמני ששיחק בעמדת הקשר, ומאמן כדורגל בהווה.

==קריירת משחק==
טורסטן פרינגס החל את הקריירה המקצועית שלו באלמאניה אאכן בליגה השלישית בגרמניה לפני המעבר לורדר ברמן בעונת 1996–1997. עד למעבר שלו מברמן לבורוסיה דורטמונד פרינגס שיחק 197 פעמים וכבש 19 שערים.

ב-2002, לאחר הופעה מרשימה של פרינגס במונדיאל 2002 מספר קבוצות אירופאיות מובילות עקבו אחריו, פרינגס חתם ל-4 שנים בבורוסיה דורטמונד בעלות של 10 מיליון אירו.
במדי דורטמונד פרינגס שיחק 61 משחקים מתוכם 12 בליגת האלופות בהם כבש שני שערים נגד לוקומוטיב מוסקבה במשחק הבית ובמשחק החוץ מול הקבוצה הרוסית.
את עונת 2003–2004 התחיל פרינגס רק בסוף חודש ינואר בגלל פציעה בברך שנגרמה לו במהלך משחק מול בוכום בחודש יולי.

בסוף עונת 2003–2004 הוחתם פרינגס ל-3 עונות בבאיירן מינכן. במדי באיירן זכה פרינגס בדאבל בעונה היחידה שבה שיחק בבאיירן מינכן פרינגס הופיע ב-43 משחקים מתוכם כבש ב-4 שערים בלבד.

פרינגס חזר למדי ורדר ברמן בתחילת עונת 2006/2005 שבה הוא שיחק עד שנת 2011 ושימש כקפטן הקבוצה. בעונת הגיעו פרינגס וברמן לגמר גביע אופ"א, שם נוצחה הקבוצה 1–2 על ידי שחטאר דונצק. ביוני 2011 עבר פרינגס לקבוצת טורונטו מליגת ה-MLS.

בפברואר 2013 הודיע פרינגס על פרישתו ממשחק פעיל.

==נבחרת==
פרינגס כבש את שערה הרביעי של נבחרת גרמניה מול קוסטה ריקה במשחק הפתיחה של מונדיאל 2006 בו ניצחה גרמניה 2:4.

לאחר משחק רבע הגמר של המונדיאל בו ניצחה גרמניה את ארגנטינה בדו-קרב פנדלים, התחוללה קטטה המונית בין שחקני שתי הנבחרות, בשל מעורבותו בקטטה בה שלח פרינגס אגרוף לפרצופו של חוליו קרוז, הוא הורחק לשני משחקים על ידי פיפ"א, פרינגס החמיץ את משחק חצי הגמר מול איטליה בו הודחה גרמניה בתוצאה 0–2 משני שערים שהובקעו במהלך תוספת הזמן.

==קריירת אימון==
פרינגס אימן לאחר פרישתו בנוער של ורדר ברמן, וקודם לעמדת עוזר המאמן כאשר מונה ויקטור סקריפניק כמאמן הקבוצה באוקטובר 2014. עם פיטוריו של סקריפניק בתחילת עונת 2016/17, פוטר גם פרינגס מתפקידו.

בדצמבר 2016 מונה פרינגס כמאמנה של דרמשטאדט 98, שבעת סיום הסיבוב הראשון של עונת 2016/17 מוקמה במקום האחרון בבונדסליגה עם שמונה נקודות בלבד. פרינגס לא הצליח להציל את הקבוצה מירידה לבונדסליגה השנייה, על אף שהשיג מספר ניצחונות במחזורי הסיום. את עונת 2017/18 פתח פרינגס בצורה טובה, אך קבוצתו נקלעה לרצף משחקים ללא ניצחון והוא פוטר מהמועדון בדצמבר 2017.

==קישורים חיצוניים==

* 

==הערות שוליים==

קטגוריה:קשרי כדורגל גרמנים
קטגוריה:כדורגלני אלמניה אאכן
קטגוריה:כדורגלני באיירן מינכן
קטגוריה:כדורגלני בורוסיה דורטמונד
קטגוריה:כדורגלני ורדר ברמן
קטגוריה:כדורגלני טורונטו
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:מאמני כדורגל גרמנים
קטגוריה:מאמני דרמשטאט 98
קטגוריה:כדורגלני מונדיאל 2002
קטגוריה:כדורגלני יורו 2004
קטגוריה:כדורגלני גביע הקונפדרציות 2005
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:גרמנים שנולדו ב-1976
מצה בריי

מצה בריי משברים גדולים של מצה, טבולים קלות בביצה
מצה בריַי (מיידיש: מצה מעוכה או מצה מבושלת) היא מאכל אשכנזי מטוגן האופייני לחג הפסח. המרכיבים העיקריים במצה בריי הם שברי מצה וביצים.

==שם==
לשמה של המצה בריי גרסאות רבות, והיא קרויה לפעמים גם געפּרעגלט מצה או מצה בראן או מצה ברעך או מצה בריַיט או מצה בראטן (בגרמנית: מצה מטוגנת). בחלק מקהילות מזרח אירופה, כגון יהדות אוקראינה, נקראת געפרישטע מצה, כלומר "מצה שעשו אותה טרייה".

בעברית היא נקראת מצה מטוגנת או מַצִּיָּה.

==גרסאות==
מצה בריי בהכנה

את המצה בריי עושים ממצה בסגנון דומה לפרנץ' טוסט או חביתה מקושקשת או חלקה. להכנת המאכל מרטיבים שברי מצות וטובלים אותם בביצה. את הבלילה מטגנים בחמאה או בשמן צמחי למעין לביבות או כופתאות. מגישים חם או קר.

יש המחליפים את המים בחלב או מוסיפים סוכר לקבלת מאכל מתוק, אשר ניתן לצפותו באבקת סוכר, ריבה וכדומה. הגרסה המתוקה נאכלת לארוחת בוקר או ארוחת ביניים. אחרים מוסיפים מלח ופלפל שחור לקבלת מאכל מלוח, שניתן לאכלו בפני עצמו או כתוספת לארוחה בשרית. ניתן להוסיף לבלילה גם בצל או פטריות לפי טעם.

על בסיס מצה בריי, ניתן גם להכין פיצת מצה.

מאכל דומה היו בקהילות צפון אפריקה. עם חתיכות מצות שנשארו, היו נוהגים לטבול בביצה לטגן בשמן עמוק ולהוסיף סוכר או כל תוספת אחרת.

מאכל דומה הוא מצוקילס.
=== מצה גברנט ===
קוטג']]
מצה גברנט במחבת סוטאג'
מצה גברנט מיידיש געברענט (מטוגן, שרוף, חרוך) או מצה מקושקשת היא מאכל מצות וביצים מסורתי לחג הפסח שהיה נהוג במזרח אירופה. בעוד שמצה בריי קלאסי מוגש כלביבה או גרסה של חביתה. מצה גבראנט היא גרסה מקושקשת בדומה לביצה מקושקשת. מוגשת לרוב עם קוטג', שמנת חמוצה או לבן

==בהלכה==
=== הברכה על מצה בריי ===
דעת החזון איש שברכתה המוציא, אולם הערוך השולחן כתב שברכתה מזונות. הרב דוב ליאור כתב שמצה היא בקושי לחם, לכן כשמשתנה צורתה - ברכתה מזונות.

הרב אליעזר מלמד כותב שיש ספק אם טיגון הוא כבישול או כאפייה, לכן יש לכתחילה לאכלה בתוך הסעודה.

=== אכילת מצה בריי בפסח ===
בקרב המקפידים שלא לאכול מצה שרויה בפסח חלוקים המנהגים: אלו המקפידים שלא לאכול גם מצה שרויה במי פירות - אינם אוכלים בפסח מצה בריי. אולם אלו המקפידים רק על הימנעות ממצה שרויה במים - אוכלים מצה בריי שטוגנה בשמן ובביצים אך ללא מים.

==קישורים חיצוניים==

* [https://din.org.il/2021/03/19/פרשת-ויקרא-מה-מברכים-על-מצה-ברייט/ מה יש לברך על מצה ברייט]
*
* 

==הערות שוליים==

קטגוריה:מאכלי פסח
קטגוריה:מצות
קטגוריה:מילים וביטויים ביידיש
קטגוריה:מאכלי ביצים

de:Matze#Matzenbrei
המנון סודאן

אנו צבא האל, צבא המולדת (בערבית: نحن جند الله, جند الوطن) הוא ההמנון הלאומי של סודאן. ההמנון היה המנון הכוחות הצבאיים שפעלו לעצמאות סודאן. הוא נכתב על ידי אחמד סאלח והולחן על ידי אחמד מרג'אן. בשל המצב הפוליטי המעורער במדינה, קיים ספק אם המנון זה ישמש את סודאן גם בשנים הבאות. ההמנון מושר בערבית.

==מילות השיר==

{| cellpadding="5" align="center"
|-
! ערבית !! תעתיק עברי !! תרגום לעברית
|-
|<poem>نحن جند الله جند الوطن
ان دعى داعي الفداء لم نخن
نتحدى الموت عند المحن
نشتري المجد بأغلى ثمن
هذه الأرض لنا
فليعش سوداننا علما بين الأمم
يا بني السودان هذا رمزكـم
يحمل العبء و يحمي أرضكم</poem>
|<poem>נַחְןֻ גֻ'נְדֻ אללַּה גֻ'נְדֻ (א)לְוַּטַן
אִן דַעַא דַאעִי (א)לְפִדַאא לַם נַחֻ'ן
נַתַחַדַּא (א)לְמַוּתַ עִנְדַ (א)לְמִחַן
נַשְׁתַרִי (א)לְמַגְ'דַ בִּאַעְ'לַא תַ'מַן
הַדִ'הִ (א)לְאַרְץֵ' לַנַא
פַלְיַעִשׁ סוּדַאנֻנַא עַלַמַן בַּיְןַ (א)לְאֻמַם
יַא בַּנִי (אל)סּוּדַאן הַדַ'א רַמְזֻכֻּם
יַחְמִלֻ (א)לְעִבְּאַ וַּיַחְמִי אַרְצַ'כֻּם</poem>
|<poem>אנו צבא האל, צבא המולדת
אם תבוא קריאת ההקרבה, לא נבגוד
נקרא תיגר על המוות בשעת מבחן
נקנה את התהילה במחיר היקר ביותר
זו הארץ לנו
שתחיה סודאן שלנו כדגל בין האומות
בני סודאן, זהו סמלכם
הנושא את הנטל ומגן על ארצכם.</poem>
|}

==קישורים חיצוניים==

==הערות שוליים==

סודאן
קטגוריה:סודאן: סמלים לאומיים